
NR.SC2023-001089/16.01.2023
RAPORT DE SPECIALITATE A PROIECTULUI DE HOTĂRÂRE
privind atribuirea în administrare a spațiului cu altă destinație  SAD5, situat în Timişoara, 
strada V. Alecsandri nr. 1
către Centrul de Proiecte al Municipiului Timișoara
   
 Prin cererea înregistrată cu nr. CT2022-008459/08.12.2022, Centrul de Proiecte al Municipilui Timișoara,  solicită atribuirea în folosință gratuită/administrarea spațiului cu altă destinație din Timişoara, SAD5, V. Alecsandri nr. 1, identificat prin  CF nr.  419709-C1-U19 Timișoara. 
Spațilul cu altă destinație din Timişoara, str. V. Alecsandri nr.1, SAD 5 identificat prin CF nr. 419709-C1-U19 Timișoara, nr. cadastral 419709-C1-U19, situat la parter cu intrare din stradă corp A, compus din frizerie, depozit și hol, cu 3,35% p.c.i. forțat ale corpului A și 45/1335 teren în folosință, se află în proprietatea Primăriei Municipiului Timișoara și este înregistrat în evidența patrimonială a Municipiului Timișoara cu nr. de inventar  - 101304  și valoarea de inventar - 126.528,00 lei și are suprafața de 59,74 mp.
Având în vedere HCLMT nr. 84 din data: 16.03.2021 privind  modificarea Hotărârii Consiliului Local al Municipiului Timișoara nr. 270/2020 privind  înființarea, organizarea și funcționarea Centrului de Proiecte Culturale și Administrare a Moștenirii Capitalei Culturale Europene al Municipiului Timișoara art. 1- " Se inființează Centrul de Proiecte al Municipiului Timișoara,instituție publică cu personalitate juridică, care funcționează sub autoritatea Consiliului Local al Municipiului Timișoara, cu sediul  in Timișoara, strada Vasile Alecsandri, nr.1, SAD 7,  județul Timiș".

Centrul de Proiecte al Municipiului Timișoara este o instituție publică, care desfășoara activități în domeniul cultural, de informare și de educație, permanent.


Centrul de Proiecte al Municipiului Timișoara funcționează ca instituție – gazdă de spectacole și concerte definite conform dispozițiilor OG nr. 21/2007 privind instituțiile și companiile de spectacole sau concerte, precum și activității de impresariat artistic.


Pentru îndeplinirea obiectivelor sale Centrul de Proiecte are următoarele atribuții: g) facilitează accesul și susține utilizarea spațiilor disponibile aflate în proprietatea Municipiului Timișoara, în scopul desfășurării de către beneficiarii de finanțări nerambursabile de activități și evenimente în domeniile finanțate; h) susține, inclusiv financiar, utilizarea şi punerea în valoare a unor spații neconvenționale aflate în proprietatea Municipiului Timișoara, în scopul desfăşurării de către beneficiarii de finanțări nerambursabile de activitãți și evenimente în domeniile finanțate;


Atribuirea, în administrare a imobilului SAD 5, V. Alecsandri nr. 1 – susține guvernarea locală, orientată spre cele 2 politici publice active:  Strategia Culturală a Muncipiului Timișoara 2014-2024 și Programul Cultural  “Timișoara – Capitală Europeană a Culturii” în 2023. 
Având în vedere extrasul procesului verbal din data de 10.01.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat atribuirea în administrare a spațiului cu altă destinație  din Timișoara, SAD 5, str. V. Alecsandri nr. 1 către Centrul de Proiecte al Municipiului Timișoara, pe o perioadă de un an, până la data de 30.01.2024. 


 Spaţiul cu altă destinație SAD5, din Timișoara, str. V. Alecsandri nr.1 a fost verificat prin următoarele adrese ale serviciilor de specialitate


- Adresa CT2022-008459/30.12.2022– a Biroului Clădiri Terenuri; 


- Adresa CT2022-008459/04.01.2023– a Compartimentului Fond Funciar;



- Adresa  CT2022-008459/03.01.2023– a Serviciului Juridic;   

            În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea desfășurării activității de către Centrul de Proiecteal Municipiului Timișoara în spațiul antemenționat, apreciem că Proiectul  de hotărâre  privind atribuirea în administrare a spațiului cu altă destinație  SAD5, situat în Timişoara, strada V. Alecsandri nr. 1

pe o perioadă de un an, până la data de 30.01.2024 și încheierea contractului de administrare, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

